钦定古今图书集成/理学汇编/学行典/第133卷 > 章潢图书编 > 《主一箴》宋·张栻
## 钦定古今图书集成/理学汇编/学行典/第133卷 > 章潢图书编 > 《主一箴》宋·张栻

人禀天性，其生也直。克慎厥彝，则靡有忒。事物之感，
纷纭朝夕。动而无节，生道或息。惟学有要，持敬弗失。
验厥操舍，乃知出入。曷为其敬，妙在主一。曷为其一，
惟以无适。居无越思，事靡他及。涵泳于中，匪忘匪亟。
斯须造次，是保是积。既大而精，乃会于极。勉哉勿倦，
圣贤可则。